འདས་པའི་དུས་ཡུན་རིང་བོད་ནང་ཧ་ལས་པའི་གཏོར་བཤིག་བཏང་ཡོད།ཉེ་བའི་ལོ་བདུན་བརྒྱད་ནང་གཞི་ནས་རྣམ་པ་གསར་པའི་འགྱུར་བ་ཞིག་བྱུང་སྟེ་དཔེ་དེབ་གསར་པ་མང་པོ་ཞིག་ཐོན་གྱི་འདུགདེ་ཚོའི་ནང་གི་རིགས་ཁ་ཤས་ནི་ངོ་ཐོག་རྒྱ་གཞུང་རང་ལ་དགོས་མཁོ་ཡོད་པ་མངོན་གསལ་དོད་པོ་བྲིས་འདུགཡིན་ན་ཡང་མང་ཆེ་བ་ནི་དཔོན་པོ་གསར་པའི་ངོ་ལ་མ་བསྟུན་ཀ་མེད་དང༌།མི་འདོད་བཞིན་དུ་ཤོད་དགོས་པའི་གནས་ཚུལ་ཛ་དྲག་ཅིག་གི་འོག་ནས་ཁོང་ཚོས་གང་ཐུབ་ཅི་ཐུབ་ཀྱི་སོ་སོའི་རིག་གཞུང་དང༌།སོ་སོའི་ཕ་ཡུལ་གྱི་དོན་ལ་བསམ་བློ་བཏང་སྟེ་བོད་ཀྱི་རིག་གཞུང་ཐོག་ལེགས་སྐྱེས་འབུལ་མཁན་གང་ལ་གང་འཚམ་ཡོང་གི་འདུགབོད་ནས་འབྱོར་བ་སྐུ་ཞབས་ཁྱེད་གཉིས་སེར་སྨད་རི་འབུར་སྤྲུལ་སྐུ་དང༌།ཤེལ་དཀར་གླིང་པ་ཚེ་དབང་རྣམ་རྒྱལ་དང༌།གཞན་དག་མི་འདུག་གམ།ཕར་ལོག་མཁན་ཡིན་ན་ཡང་ད་རེས་རིག་གཞུང་གི་ཚོགས་འདུ་ཡིན་པས་སྟབས་མ་བདེ་བ་མེད་ཚེ་ཡོང་ཐུབ་ན་ཡག་པོ་རེད།ཁྱེད་རང་གཉིས་ནས་འདིར་སླེབས་པའི་གྲས་ལ་དོ་སྣང་དང་ཉམས་མྱོང་ཡོད་པ་སུ་འདུག་རྒྱུས་ཡོད་བྱེད་དགོས།